ຜົນ​ຜະ​ລິດ​ຢາ​ຝິ່ນ ​ຢູ່ໃນເຂດ ສາມ​ຫລ່ຽມ​ຄຳ ຫລຸດ​ລົງ​ ໃນ​ປີ 2018
ການ​ຮ່ວມ​ມື​ລະ​ຫວ່າງ ທາງ​ການ​ມຽນ​ມາ ລາວ ແລະ​ໄທ ຢູ່​ທີ່​ເຂດ​ຊາຍ​ແດນ 3 ປະ​ເທດ ຫຼື​ເຂດ​ສາມ​ຫລ່ຽມ​ຄຳ ໄດ້​ເປັນ​ຜົນ​ເຮັດ​ໃຫ້ ​ພື້ນ​ທີ່​ລັກ​ລອບ​ປູກ​ຝິ່ນ ​ໃນ​ປີ 2018 ຫລຸດ​ລົງ​ເຖິງ 30 ເປີ​ເຊັນ​.
ເລຂາທິການຄະນະກຳມະການປ້ອງກັນ ແລະປາບປາມຢາເສບຕິດ ຂອງໄທຢືນຢັນ ວ່າ ຜົນຜະລິດຝິ່ນໃນເຂດສາມຫລ່ຽມຄຳໃນປີ 2018 ລົດລົງ 30 ເປີເຊັນ ທຽບໃສ່ປີ 2017 ແຕ່ມີທ່າອຽງເພີ້ມຂຶ້ນໃນປີ 2019 ຊຶ່ງຊົງລິດ ໂພນເງິນ ນັກຂ່າວ ວີໂອເອ ມີ ລາຍງານຈາກບາງກອກ ທ່ານສິຣິນຍາ ສິດທິໄຊ ເລຂາທິການ ຄະນະກຳມະການກົມການປ້ອງກັນ ແລະ ປາບປາມຢາເສບຕິດແຫ່ງຊາດໄທ ຢືນຢັນວ່າການຮ່ວມມືຢ່າງໃກ້ຊິດລະຫວ່າງ ທາງ ການມຽນມາ ລາວ ແລະໄທ ຢູ່ທີ່ເຂດຊາຍແດນ 3 ປະເທດ ຫຼືເຂດສາມຫລ່ຽມຄຳນັ້ນ ໄດ້ເປັນຜົນເຮັດໃຫ້ພື້ນທີ່ລັກລອບປູກຝິ່ນໃນປີ 2018 ລົດລົງເຖິງ 30 ເປີເຊັນ ທຽບ ໃສ່ປີ 2017 ຊຶ່ງຈາກການສຳຫຼວດຮ່ວມກັບສຳນັກງານຄວບຄຸມຢາເສບຕິດ ແລະ ອາຊະຍາກຳແຫ່ງສະຫະປະຊາຊາດ (UNODC) ພົບວ່າພື້ນທີ່ປູກຝິ່ນໄດ້ລົດລົງຈາກ 300,000 ໄຮ່ ຫຼື 48,000 ເຮັກຕາໃນປີ 2017 ເປັນ 210,000 ໄຮ່ ຫຼື 33,600 ເຮັກ ຕາໃນປີ 2018 ຫາກແຕ່ກໍປາກົດວ່າມີການລັກລອບຜະລິດຢາບ້າໃນເຂດສາມຫລ່ຽມ ຄຳເພີ້ມຂຶ້ນ ດັ່ງທີ່ທ່ານສິຣິນຍາ ຢືນຢັນວ່າ ທ່ານສິຣິນຍາ ຢືນຢັນດ້ວຍວ່າການຮ່ວມມືປາບປາມຢາເສບຕິດລະຫວ່າງຈີນ ມຽນມາ ລາວ ໄທ ກຳປູເຈຍ ແລະຫວຽດນາມພາຍໃຕ້ປະຕິບັດການແມ່ນ້ຳຂອງປອດໄພຈາກ ບັນຫາຢາເສບຕິດ ທີ່ໄດ້ຈັດຕັ້ງປະຕິບັດຮ່ວມກັນໃນໄລຍະ 5 ປີ ທີ່ຜ່ານມາ ສາມາດ ປາບປາມການຄ້າຢາເສບຕິດໄດ້ 125,274 ກໍລະນີ ຈັບຜູ້ຕ້ອງຫາໄດ້ 160,000 ກວ່າ ຄົນ ຢຶດຢາບ້າໄດ້ 363 ລ້ານເມັດ ຢາໄອສ ກວ່າ 13 ໂຕນ ເຮໂຣອິນ 7,553 ກິໂລກ ຣາມ ຝິ່ນກວ່າ 14 ໂຕນ ກັນຊາແຫ້ງ 20 ກວ່າໂຕນ ອາວຸດ ແລະອຸປະກອນສື່ສານທັນ ສະໄໝ ໝື່ນກວ່າລາຍການ ສານເຄມີກວ່າ 270 ໂຕນ ໂດຍບໍ່ຮວມຢາບ້າກວ່າ 214 ລ້ານເມັດ ທີ່ຢຶດໄດ້ໃນໄທແຕ່ຢ່າງໃດ ສ່ວນອົງການຄວບຄຸມຢາເສບຕິດ ແລະອາຊະຍາກຳແຫ່ງສະຫະປະຊາຊາດ (UNODC)ລາຍງານວ່າມີການລັກລອບປູກຝິ່ນໃນມຽນມາກວ້າງກວ່າ 4 ໝື່ນເຮັກຕາ ແລະກວ້ງກວ່າ 1,500 ເຮັກຕາໃນໄທ ສ່ວນໃນລາວກໍມີການລັກລອບປູກຝິ່ນໃນເຂດ ແຂວງບໍ່ແກ້ວ ຫຼວງນ້ຳທາ ຫຼວງພະບາງ ອຸດົມໄຊ ຜົ້ງສາລີ ແລະຫົວພັນ ຄິດເປັນພື້ນ ທີ່ລວມກັນກວ້າງ ກວ່າ 7,000 ເຮັກຕາ ຊຶ່ງເຮັດໃຫ້ເຂດສາມຫຼ່ຽມຄຳມີຜົນຜະລິດຝິ່ນ ຫຼາຍກວ່າ 215 ຕັນ ໃນປີ 2018 ທັງຍັງມີທ່າອຽງຈະເພີ້ມຂຶ້ນໃນປີ 2019 ນີ້ ທັງນີ້ໂດຍມີລາຍງານວ່າກຳລັງປ້ອງກັນຄວາມສະຫງົບໃນແຂວງຫຼວງພະບາງ ໄດ້ ຕັດທຳລາຍຝິ່ນໃນເນືິ້ອທີ່ 70 ກວ່າເຮັກຕາ ໃນເຂດບ້ານທອງສີ ບ້ານຫ້ວຍແອ່ນ ບ້ານ ກິ່ວດອກແຄ ແລະບ້ານຫ້ວຍເອຍ ຢູ່ໃນເຂດເມືອງໂພນທອງ ແລະພ້ອມກັນນີ້ ກໍໄດ້ ທຳການສຶກສາອົບຮົມປະຊາຊົນລາວ 25 ຄອບຄົວ ທີ່ລັກລອບປູກຝິ່ນດັ່ງກ່າວ ທັງ ຍັງໄດ້ຈັດທຳບົດບັນທຶກ ເພື່ອໃຫ້ພວກເຂົາເຈົ້າສັນຍາດ້ວຍວ່າຈະບໍ່ພາກັນລັກລອບ ປູກຝິ່ນອີກຕໍ່ໄປ ດັ່ງທີ່ເຈົ້າໜ້າທີ່ປ້ອງກັນຄວາມສະຫງົບ (ປກສ) ແຂວງຫຼວງພະບາງ ໄດ້ໃຫ້ການຢືນຢັນວ່າ ກະຊວງປ້ອງກັນຄວາມສະຫງົບພາຍໃນລາວ ຍັງລາຍງານດ້ວຍວ່າ ເຄືອຂ່າຍການ ຄ້າຢາເສບຕິດຢູ່ໃນລາວ ມີລັກສະນະຂ້າມຊາດ ທີ່ມີການນຳໃຊ້ເທກນິກຂັ້ນສູງ ເຮັດ ໃຫ້ຍາກຕໍ່ການຕິດຕາມຈັບກຸມ ທັງຍັງເຮັດໃຫ້ຂະບວນການດັ່ງກ່າວນີ້ ສາມາດລັກ ລອບຂົນສົ່ງຢາເສບຕິດຈາກເຂດສາມຫຼ່ຽມຄຳ ຜ່ານລາວໄປຕ່າງປະເທດໄດ້ຫຼາຍ ຂຶ້ນດ້ວຍການໃຊ້ຖະໜົນເລກ 13 ແລະເລກ 9 ເປັນເສັ້ນທາງຫລັກໃນການລັກລອບ ຂົນສົ່ງ ແລະຍັງເຮັດໃຫ້ສັງຄົມລາວຜະລິດກັນຊາ ອາ ຊະຍາກຳກ່ຽວກັບຢາເສບຕິດ ເພີ້ມຂຶ້ນດ້ວຍ ໂດຍສານປະຊາຊົນລາວໄດ້ຕັດສິນຄວາມຜິດໄປແລ້ວ 28,475 ຄະ ດີຈາກທັງໝົດ 29,780 ຄະດີໃນ 5 ປີຜ່ານມາ